กองทุนสนามบินสมุยสดใส
กองทุนอสังหาฯ สนามบินสมุย ปันผลไตรมาส 2 หน่วยละ 27 สตางค์ รับกำไรโต 30% มองครึ่งปีหลังรุ่งกว่า 6 เดือนแรก
3 ก.ย. 2555

กองทุนอสังหาฯ สนามบินสมุย ปันผลไตรมาส 2 หน่วยละ 27 สตางค์ รับกำไรโต 30% มองครึ่งปีหลังรุ่งกว่า 6 เดือนแรก
นายศุภกร สุนทรกิจ กรรมการผู้จัดการ บริษัทหลักทรัพย์จัดการกองทุน (บลจ.) เกียรตินาคิน ในฐานะบริษัทจัดการกองทุนรวมสิทธิการเช่าอสังหาริมทรัพย์สนามบินสมุย (SPF) เปิดเผยว่า กองทุน SPF กำหนดจ่ายเงินปันผลสำหรับผลการดำเนินงานไตรมาส 2 ตั้งแต่วันที่ 1 เม.ย.–30มิ.ย. 2555 หน่วยลงทุนละ 0.27 บาท ให้แก่ผู้ถือหน่วยในวันที่ 6 ก.ย.นี้ 
ทั้งนี้ ไตรมาส 2 กองทุน SPF มีกำไรสุทธิ 229.10 ล้านบาท เพิ่มขึ้น 28% จากช่วงเดียวกันของปีก่อน ที่มีกำไรสุทธิ 179.44 ล้านบาท เป็นผลจากจำนวนเที่ยวบินและผู้โดยสารที่ปรับตัวดีขึ้น
“ปีนี้กองทุนจ่ายปันผลงวดไตรมาสแรกในอัตรา 0.08 บาทต่อหน่วย หากรวมกับการจ่ายปันผลครั้งนี้ทำให้ครึ่งปีแรกปันผลรวม 0.57 บาทต่อหน่วย เพิ่มขึ้น 16% เมื่อเทียบครึ่งปีแรกของปีที่ผ่านมา สะท้อนให้เห็นว่าผลดำเนินงานของกองทุนมีแนวโน้มเติบโตต่อเนื่อง” นายศุภกร กล่าว
สำหรับแนวโน้มผลดำเนินงานของกองทุนในช่วงที่เหลือของปีนี้คาดว่าธุรกิจสนามบินสมุยจะเติบโตดีกว่าครึ่งปีแรก เนื่องจากช่วงปลายปีเป็นฤดูท่องเที่ยวของสมุยและล่าสุดจำนวนเที่ยวบินขึ้นลงสนามบินสมุย ณ สิ้นไตรมาส 2 เพิ่มขึ้น 11% เมื่อเทียบช่วงเดียวกันของปีก่อน ขณะที่จำนวนผู้โดยสารเพิ่มขึ้น 18%